廣州東站 (地鐵)

廣州東站（粵拼：gwong2 zau1 dung1 zaam6；英文：Guangzhou East Railway Station）係廣州地鐵1號綫同3號綫、11號綫嘅轉車站，喺天河區林和中路嘅廣州火車東站大樓同埋廣園快速路嘅東站汽車客運站北邊地底。但三個月台開放時間唔一樣：其中1號綫喺1999年6月28號開放，3號綫喺2005年12月26號開放，11號綫喺2025年9月29號開放。從1999年2月16號開始，車站做咗好幾個「總站」身份： 1999年2月16號～而家：1號綫東邊終點站。 2005年12月26號～2010年10月24號：3號綫北邊終點站。 結構 樓層 打掂 打橫 站廳 呢個站有2個站廳，分別係： 1號綫站廳同3號綫南站廳嘅共用站廳，喺廣州火車東站大樓嘅地底。 3號綫北站廳，喺廣園快速路（差唔多廣州東站汽車客運站嗰邊）嘅地底。 不過呢兩個站廳嘅免費區冇連埋一齊，如估你喺林和中路或林和西路呢邊想去廣園快速路、或喺廣園快速路嗰邊去廣州東站啲人就噉用過街隧道（唔係搭車嘅）就必須要行車站隔籬嘅免費市政隧道過去。因為廣州地鐵有規定，唔理你坐咗幾多個站，如估一入親去收費區就絕對要畀錢，包括冇坐地鐵在內。 而共用站廳嘅收費區喺1號綫站廳嘅東西兩邊，3號綫南站廳嘅南邊，四周圍俾人行通道同車站商舖圍住嗮；而3號綫北站廳嘅收費區喺站廳嘅東南側，四周圍俾人行通道同車站商舖圍住嗮。而收費區入面有好多部扶手電梯、專用𨋢同樓梯往返邊個月台都得。 為咗方便啲去機場嘅乘客，喺共用站廳同北站廳入面重設咗航班查詢出嚟。 月台 呢個站有三個島式月台，1號綫喺廣州東站大樓地底，3號綫林和西路同廣深鐵路嘅地底。1號綫喺上邊，3號綫喺中間，11號綫喺下邊。個站1號綫西邊有組雙存車線，1號綫列車用呢組存車線折返。3號綫北邊設有條存車線，若果3號綫南邊有故障嗰陣，到體育西路站或海傍站嘅車會由呢條存車線折返，以呢個站做總站。 雖然起1號綫嗰陣冇留低轉車條件畀3號綫同11號綫，但喺起3號綫嗰陣，喺1號綫嘅站廳同站台西邊起咗條通道連去地下3樓嘅收費區聯絡通道，唔單止可以去到南北站廳，亦可以轉去3號綫同11號綫。喺起11號綫嗰時，因用地問題而揀咗廣園快速路嗰帶起，喺車站西南角亦搞咗條通道同3號綫北站廳連埋，方便啲乘客轉車。 商鋪同自助服務 而家嘅體育西路站入面有好多唔同類嘅鋪頭畀乘客買嘢同埋食嘢，包括咗便利檔、涼茶舖、麵包檔同洗衫舖、書店、賣衫褲檔、首飾舖、手機檔等。 另外，體育西路站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。 出入口 特别提醒：呢個站嘅南北站廳免費區係冇連埋一齊嘅，如估從南站廳過去北站廳或北站廳過去南站廳嗰邊嘅話，就必須要行地鐵站出面嘅客運站市政通道先至去到。 頭尾班車信息同配線圖 車站歷史 規劃 1號綫 1987年嘅廣州地鐵網規劃初步方案1入面，話明呢個站係1號綫嘅車站，嗰時同國鐵車站一樣嗌天河火車站。到咗1988年4月1號，由於火車站改名做廣州東站，鐵路車站亦跟住改名。 3號綫 呢條路線喺2000年嘅廣州地鐵網規劃出現咗。嗰時規劃話佢係主綫嘅北邊終點站，但隨後機場快綫同3號綫合併，北邊嘅終點站亦順延到嗰時起緊嘅新國際機場，呢個站亦變成中途站。 11號綫 路線喺2008年嘅廣州地鐵網規劃出現咗。嗰時地鐵話要搞環綫，要求喺8號綫喺原先嘅細環同大環方案是旦揀一個嚟搞，結果決定揀咗大環方案而經呢個站。兩年後，地鐵同政府方決定唔拆8號綫而轉到特大環綫入面，重定咗係11號綫嘅車站。隨後喺2015年7月先至批准咗呢份方案。 18號綫 施工 1號綫 鐵路方同廣州市政府為咗支持廣州起地鐵，喺1992～1996年間整大咗廣州東站，重留咗1號綫嘅車站結構，但冇留到其它路線嘅結構。 雖然廣州東站喺1996年變大咗兼啟用新嘅站房，但站內重喺度施工，加上車站出面嘅巴士站喺度完善緊。 3號綫 2001年：路線亦開始陸續喐手起，施工期間重將呢個站整大咗同北邊起咗個新站廳。 2004年10月22號：廣州東站到林和西站嘅區間起好嗮。 11號綫 2017年9月18號：車站正式開挖。 開通 1999年2月16號，1號綫全綫開通時先至開通到呢個站。期間一直係1號綫嘅中途站，直到2005年12月26號，由於3號綫開通首通段，車站亦正式開放。期間一直做咗三個身份：既係1號綫嘅東北角總站，又係3號綫嘅北邊總站，亦係1號綫同3號綫嘅轉車車站。直到2010年10月25號，雖然3號綫向北延長到機場南站而降級成3號綫嘅中途站，但1號綫嘅總站身份一直冇變到。而11號綫雖然喺2024年12月28號開通，但係轉車通道受國鐵用地範圍隔開嘅影響，直到2025年4月12號先至傾掂開工，搞到同年9月18號先至搞掂，同年月29號先至開埋11號綫。 拋棄預留延長結構 早期地鐵規劃話1號綫會喺將來向西延長到沙河地區而喺正線西邊預留咗延長結構，但因為沙河地區有一大堆文物響度，加上有間大型貨運批發市場響度，而且冇民眾要求1號綫繼續向廣州東站以北嘅方向延長，所以地鐵方一直冇理到佢嘅預留結構而拋棄咗。雖然2010年規劃嘅11號綫會經過呢個站，但唔會喺原先嘅預留延長結構入面整站。 營運事故 2010年5月7號：由於廣州東站到林和西站間出現大量積水，令部分設備失靈而停運咗，直到第二日先至恢復營運。 2010年8月9號：由於大塘到天河客運站路段出現信號故障，令全線列車停運大概14分鐘。 2016年3月18號，由於前一日收車後，一部工程車唔小心將漏出啲機油滲透到燕塘到廣州東站區間到軌道，嗰時地鐵就快開出頭班車。地鐵收到料後啟動緊急措施，組織列車從06點55分（UTC+8）開始喺燕塘到廣州東站區間限速通行。機場南去體育西路嘅列車相比平時慢咗大概5分鐘，同時亦組織部分列車喺燕塘、廣州東站同林和西站，重喺同和站落客之後通過站後折返綫返轉頭，同時重喺好多個車站實施客流控制。經過處理，從09:30開始，路線列車逐步恢復正常營運。 利用狀況 呢個站有時候都幾多人下，其中坐火車喺廣州火車東站落車嘅乘客入去市區入面，就成日嚟呢度坐車。重有成日嚟東站嘅人落車嚟坐火車或者係坐客運站入面啲車嘅，都係成日嚟呢個站落車嘅。加上附近有宜家傢俬、東方寶泰購物廣場同埋改造過嘅林和村住宅區同埋寫字樓響度，所以唔理係節假日定平時，都有好多乘客出入站坐車。 每年一到節假日或春運、暑運期間，車站會有大批人流上落站同做嚴格嘅安保措施。 轉車須知 呢個站嘅轉車方面，由於喺1993年起緊地鐵1號線嗰陣冇事先預留到轉車嘅條件。喺站廳同埋月臺嘅西邊都有條通道可以接去3號線嘅畀錢區，如估係3號線轉1號線嘅話，必須要喺落咗車之後行上去一層樓，跟住一直行，其中行到半佬就會見到有條分岔路響度嘅，其中第二條分岔路係上去地鐵1號線嘅站臺，冇行過龍喇。如估係1號線轉3號線嘅話，就喺落咗車之後行去向下嘅樓梯地方落去跟住轉右一直行，行到半佬會睇到重有條樓梯重可以向下面嘅一層樓行。跟住落去就係3號線嘅站臺。如估話直接坐3號線嘅，一定要去北站台入站先至得，因為南站台唔去3號線嘅。 文化牆 2014年4月10號，廣州地鐵入面嘅7個車站會再繼續添加「文化牆」嘅裝飾，當中就包括咗呢個站。而呢個站添加文化牆嘅理由係：呢個車站係廣州入面，最重要嘅門戶同埋交通樞紐嘅車站，重要係畀嗮全體人對廣州入面嘅第一印象。 接駁交通 接駁國鐵廣州東站、公交車同出租車。 公交車路線 廣州東站公共汽車總站喺火車東站南面，旅客可以搭公車前往廣州市內各地。另外，喺車站西南側嘅林和西路，亦設有廣州火車東站嘅公共汽車中途車站，僅停靠旅遊公車3線往琶洲石基村方向嘅公交車。 附近嘅建築同景區 運輸樞紐 廣州東站 廣州東站汽車客運站 寫字樓 中信廣場 威尼廣場 中泰廣場 景區 瘦狗嶺 廣州火車東站廣場 酒店 廣州海航威斯汀酒店 君瑞酒店 商場 天匯城 東方寶泰購物廣場 宜家傢俬 註同攷 註 攷 上一站·下一站